מפות הקשורות לתכונית, פרסמו תקיפות גרעיניות רבות במדינות ברית נאט"ו אך אף אחת מהן אינה כוללת תקיפה בצרפת או בממלכה המאוחדת, ישנן מספר סיבות אפשריות להיעדרותן של תקיפות שכאלה, הסבירה ביותר מהם היא מאחר שצרפת והממלכה המאוחדת הן מדינות שמחזיקות בנשק גרעיני ושומרות לעצמן את האפשרות להשתמש בנשק שלהם כנקמה בגין התקיפות הגרעיניות שבוצעו נגד מדינותיהן, סיבה מרכזית נוספת היא שהסובייטים לא רצו שהכוחות שלהם יתפזרו יותר מדי ולכן העדיפו לעצור בנהר הריין.
הסובייטים תכננו להשתמש בכ-7.5 מגה-טון של נשק גרעיני במהלך העימות הזה. בסך הכל, הגוש המזרחי תכנן להשתמש ב-189 פצצות אטום, מתוכן 177 שהיו מורכבות על טיל ו-12 פצצות "מסורתיות". העוצמה נעה מ-5 קילוטון (פצצה חלשה פי 4 מהפצצה שהופלה על הירושימה) ועד 500 קילוטון.
מטרות ידועות.
וינה הייתה אמורה להיפגע משתי פצצות במשקל של 500 קילוטון ואילו ויצ'נצה, ורונה, פדובה היו אמורות להיפגע מפצצות בודדות של 500 קילוטון. שטוטגרט, מינכן ונירנברג במערב גרמניה היו אמורים להיהרס על ידי נשק גרעיני ולאחר מכן להיכבש על ידי הצ'כוסלובקים וההונגרים. בריסל, בה שכנה מפקדת נאט"ו היא אמורה להימחק לחלוטין, גם אמסטרדם, פרנקפורט, המבורג, שרלרואה ורוטרדם היו אף הן חלק מהרשימה של המטרות הסובייטיות.
בדנמרק המטרות היו רוסקילדה ואסביירג. על אף שאין לרוסקילדה משמעות צבאית, היא העירה השנייה בגודלה באי שלן והיא העיר הקרובה ביותר לבירה הדנית, קופנהגן (המרחק בין מרכז קופנהגן לבין רוסקילדה הוא 35 קילומטרים), העיר הייתה מטרה בעקבות החשיבות ההיסטורית שלה לדנים והפצצת הייתה אמורה לשבור את המורל של התושבים והצבא הדני. אסייברג, היא העיר החמישית בגודלה במדינה והיא הייתה מטרה בגלל הנמל הגדול שלה, שהיה יכול לשמש את נאט"ו על מנת לקבל אספקת תגבורת גדולה. אם הייתה התנגדות דנית לאחר שתי התקיפות הראשוניות, מטרות אחרות היו מופגזות.
מלבד התכנונים לחזית הצפונית, הייתה תוכנית בחזית הדרומית לפיה הסובייטים יגיעו עד הים האדריאטי אשר מפריד בין איטליה למדינות הבלקן.
לידה (הלכה)
לידה בהלכה הוא מושג המתייחס למכלול הנושאים ההלכתיים הקשורים ללידה וליחס ליולדת, כגון טומאת יולדת וקורבן יולדת.
כאב הלידה.
על פי המסופר בפרשת בראשית שבספר בראשית, כאב הלידה הוא תוצאה של חטא עץ הדעת, בו אכלה חוה מפרי עץ הדעת בניגוד לצו האלוהי, ואף נתנה לבעלה מפרי העץ. בעקבות זאת נתקללה האישה בקללה: "הַרְבָּה אַרְבֶּה עִצְּבוֹנֵךְ וְהֵרֹנֵךְ בְּעֶצֶב תֵּלְדִי בָנִים..." ().
טומאת יולדת.
על פי הכתוב בספר ויקרא, יולדת נחשבת לטמאה טומאת יולדת למשך שבוע לאחר לידת בן, ושבועיים לאחר לידת בת, טומאה זו מקבילה לטומאת נדה. בסיום תקופה זו חלה תקופת 'ימי טוהר' בת 33 יום לאחר לידת בן או 66 יום לאחר לידת בת, בהם האשה טהורה ואינה יכולה להיטמא בטומאת נדה או בטומאת זיבה.
בימי הגאונים החלו לאסור גם דם טוהר, שכל שראתה דם בימים אלו, הרי היא אסורה על בעלה כראיית דם נדה. ותקנו כן, כדי שלא יבואו הנשים לכלל טעות בין ראיית דם הצריכה את תהליך הטהרה לראיית דם שאינה צריכה. עם השנים גזרה זו פשטה בכל תפוצות ישראל.
לידה בניתוח קיסרי, אם לא יצא דם מהנרתיק כלל - היולדת נשארת טהורה, אם יצא דם מהנרתיק דין היולדת כנידה רגילה. בכל מקרה, היולדת אינה נטמאת טומאת יולדת (לשבוע או שבועיים).
קורבנות היולדת.
בזמן שבית המקדש היה קיים הייתה היולדת מביאה קורבן הנקרא קורבן יולדת לאחר סיום ימי הטוהר: 40 יום מלידת בן ו-80 יום מלידת בת. (). בזמן הזה נהוג שהיולדת מברכת ברכת הגומל לאחר שבעה ימים מהלידה ואילך.
יש נוהגים ביום שהיו מביאים את קרבן יולדת בזמן המקדש (בזכר יום 41, בנקיבה יום 81), שהבעל עולה לתורה זכר לקרבן הלידה. בנוסף נכון שיקראו בתורה באותו יום את פרשת היולדת.
ברכת הטוב והמטיב.
על פי ההלכה לאחר לידת זכר מברכים ההורים ברכת הטוב והמטיב.יש מקהילות הספרדים שלא נהגו בכך על לידת בת יש נוהגים לברך בראייתה בפעם הראשונה ברכת שהחיינו. לא ברכו בפעם הראשונה יברכו כל עוד הם שמחים ומתרגשים מראייתה.
בקהילות האשכנזים התקבל המנהג לעשות בשבת קידוש הודאה לה', שזיכה אותו לבת ישראל שהיא בריאה כמו שעושים לזכר שלום זכר. מנהג בני עדות המזרח לעשות זבד הבת.
שלום זכר וזבד בת.
בשבת הסמוכה ללידת בן נהוג ברבות מקהילות יוצאי אשכנז לערוך סעודת שלום זכר. לאחר לידת בת נהוג לערוך סעודת זבד הבת.
ברית מילה.
בעקבות ברית המילה שכרת ה' עם אברהם, ועל פי מצוות התורה בפרשת תזריע, ביום השמיני ללידת בן עורכים לו טקס ברית מילה. מצווה זו היא אחת משתי מצוות עשה היחידות (לצד הקרבת קרבן פסח) שהימנעות מקיומן במזיד מחיל עונש כרת.
סויוז MS-19
סויוז MS-19 (טיסה מספר 749) היא חללית מאוישת רוסית, אשר שוגרה לתחנת החלל הבינלאומית ב־5 באוקטובר 2021. במהלך הטיסה, הוטס משתתף אחד במשלחות החלל ISS-65 / 66 ושני משתתפי משלחת החלל ISS-65-מחברי צוות הצילום של הסרט "האתגר". שיגור החללית המאוישת סויוז MS התבצע באמצעות רכב השיגור סויוז 2.1a ממשטח השיגור מספר 31 בקוסמודרום בייקונור.
צוות.
ב־14 במאי 2021 אישרה הוועדה הבין-מחלקתית של רוסקוסמוס את הרכב הצוות הראשי וצוות הגיבוי לתחנת החלל הבינלאומית לתקופה שבין 2021 עד 2023. הקוסמונאוט אנטון שקפלרוב (מפקד צוות) וצוות הסרט "האתגר" יכלול את השחקנית יוליה פרסילד והבמאי קלים שיפנקו שיגיעו בחללית סויוז MS-19. דרמת חלל פרויקט משותף של רוסקוסמוס, הערוץ הראשון ואולפני YBW Group. לצוות הגיבוי, לאחר שעברו את הוועדה הרפואית, מונו שחקנית תיאטרון הדרמה החדש אליונה מורדובינה וצלם הקולנוע אלכסיי דודין, מפקד צוות הגיבוי:, אולג ארטמייב. ב־24 במאי הצוותים החלו להתאמן במרכז ההכשרה לטייסי חלל על שם גגארין.
באוגוסט 2021, על פי החלטת הוועדה הרפואית הראשית, חברי הצוות הראשי וצוות הגיבוי הוכרו ככשירים בריאותית לצאת לטיסת חלל. ב־18 בספטמבר הגיעו הצוותים לקוסמודרום בייקונור לצורך הכנה מוקדמת לקראת הטיסה.
הטיסה.
שיגור סויוז MS-19 מתוכנן להתבצע באמצעות רכב השיגור של סויוז 2.1a ממשטח השיגור מספר 31 של קוסמודרום בייקונור בשעה 11.55 (שעון מוסקבה). עגינת החללית עם תחנת החלל מתוכנן להתבצע על פי תוכנית "קצרה במיוחד" בת שתי פניות עם עגינה שלוש שעות לאחר השיגור.
ב־6 באוקטובר, לאחר שהחללית תעגון, יועבר צוות הסרט מסויוז MS-19 לחללית, בה צוות הסרט יחזור לכדור הארץ. מתוכנן שהבמאי והשחקנית, יחד עם הקוסמונאוט אולג נוביצקי (מפקד החללית), יחזרו לכדור הארץ ב־17 באוקטובר 2021 בשעה 07:36:44 שעון מוסקבה בקפסולת הנחיתה סויוז MS-18. צוות הנחיתה של סויוז MS-19 יחד עם אנטון שקפלרוב יכלול את הקוסמונאוט פיוטר דוברוב והאסטרונאוט מארק ואנדה היי, ששוגרו לתחנת החלל בחללית סויוז MS-18.
בדצמבר 2021, על מנת לשחרר את תחנת העגינה לקבלת סויוז MS-20, מתוכנן לעגון מחדש את הסויוז MS-19 ממודול ראסבט שבמודול הרוסי למודול פואיסק. בפברואר 2022, הוא מתוכנן לעגון מחדש בראסבט. בחודש מרץ תעגון מחדש בפעם השלישית, מראסבט לפריצ'ל.
סויוז MS-19 מתוכננת לחזור לכדור הארץ ב־28 במרץ 2022.
פינוקיו וחברים
פינוקיו וחברים (באיטלקית: Pinocchio and Friends) היא סדרת הנפשה ממוחשבת איטלקית לילדים, מסוגת קומדיה והרפתקאות, אשר מבוססת על ספר הילדים "פינוקיו" משנת 1883 מאת קרלו קולודי. הסדרה נוצרה ובוימה על ידי איג'יניו סטראפי והופקה על ידי Rainbow S.p.A בשיתוף Rai Ragazzi ו-Incerpi Investments, כאשר היא הונפשה על ידי Toonz Animation India ההודית.
הסדרה עלתה לשידור באיטליה בערוץ Rai Yoyo ב-29 בנובמבר 2021, ובשאר העולם היא צפויה להיות משודרת בשנת 2022. לסדרה הופקה עונה אחת הכוללת 26 פרקים באורך 12 דקות, כאשר היא חודשה לעונה שנייה.
תקציר העלילה.
הסדרה מתרחשת בבית המלאכה של ג'פטו, בו הוא מתקן צעצועים שכבר לא עובדים. בבית המלאכה מתגוררים פינוקיו, בובות עץ שחולמת להפוך לילד אמיתי, ופרידה, ילדה שכושפה על ידי מכשפה והפכה לבובה פיראטית אשר חולמת לחזור למצבה הקודם. העולם שמחוץ לבית המלאכה מאוד מסקרן את השניים, דבר שגורם להם לצאת ממנו פעמים רבות ולהסתבך בצרות, כאשר אליהם מצטרף גם הצרצר המדבר שמתגורר איתם בבית המלאכה וקיבל משימה מהפיה הכחולה לשמור עליהם.
הפקה.
בדצמבר 2020 הוכרז שאולפן ההנפשה האיטלקי Rainbow S.p.A מפיק בשיתוף Rai Ragazzi ו-Incerpi Investments את הסדרה "פינוקיו וחברים", אשר מבוססת על ספר הילדים "פינוקיו" משנת 1883 מאת קרלו קולודי. עוד הוכרז שהיא תונפש בהנפשה ממוחשבת על ידי Toonz Animation India ההודית, ושיופקו לה 26 פרקים באורך 12 דקות שיעלו לשידור באיטליה ברבעון הרביעי של שנת 2021. באותו חודש האולפן הציג את פיילוט הסדרה לשדרנים עבור ילדים בני ארבע עד שבע, גיל היעד של הסדרה, ב-Giffoni Film Festival. באפריל 2021 פורסם שהסדרה נמצאת בשלב ייצור מתקדם, ושאחרי שידורה באיטליה היא תופץ ברחבי העולם בשנת 2022.